Διάταξη του Γενικού Δικαστηρίου (τέταρτο τμήμα) της 14ης Ιουλίου 2015 — Pro Asyl κατά EASO
(Υπόθεση T‑617/14)
«Πρόσβαση στα έγγραφα — Κανονισμός (ΕΚ) 1049/2001 — Επιχειρησιακό σχέδιο για την αποστολή ομάδας υποστήριξης για το άσυλο στο έδαφος της Βουλγαρίας — Άρνηση παροχής προσβάσεως — Κατάργηση της δίκης — Προσφυγή ακυρώσεως — Ηλεκτρονικό μητρώο εγγράφων — Προσφυγή εν μέρει προδήλως απαράδεκτη»
Προσφυγή ακυρώσεως — Φυσικά ή νομικά πρόσωπα — Έννομο συμφέρον — Απαίτηση υπάρξεως γεγενημένου και ενεστώτος εννόμου συμφέροντος — Προσφυγή κατ’ αποφάσεως της Ευρωπαϊκής Υπηρεσίας Υποστήριξης για το Άσυλο με την οποία δεν παρέχεται πρόσβαση σε επιχειρησιακό σχέδιο και σε ηλεκτρονικό μητρώο εγγράφων — Έννομο συμφέρον το οποίο εξέλιπε — Κατάργηση της δίκης (Άρθρο 263, εδ. 4, ΣΛΕΕ· κανονισμός 1049/2001 του Ευρωπαϊκού Κοινοβουλίου και του Συμβουλίου, άρθρο 11) (βλ. σκέψεις 39-44, 54)
Αντικείμενο
Αίτημα ακυρώσεως του από 10 Ιουνίου 2014 εγγράφου με στοιχεία EASO/ED/2014/134 της EASO.
Διατακτικό
Το Γενικό Δικαστήριο διατάσσει:
1)
Καταργεί τη δίκη όσον αφορά το αίτημα ακυρώσεως του από 10 Ιουνίου 2014 εγγράφου με στοιχεία EASO/ED/2014/134 της Ευρωπαϊκής Υπηρεσίας Υποστήριξης για το Άσυλο (EASO), περί μη παροχής προσβάσεως στο επιχειρησιακό σχέδιο για την αποστολή της ομάδας υποστήριξης της Ευρωπαϊκής Ένωσης στη Βουλγαρία.
2)
Απορρίπτει την προσφυγή ως προδήλως απαράδεκτη κατά τα λοιπά.
3)
Κάθε διάδικος φέρει τα δικαστικά του έξοδα.